Nem lesz szuperkórház Budapesten
A kormány még nem döntött arról, hogy lesz-e szuperkórház Budapesten vagy sem - ezt mondta Balog Zoltán emberi erõforrások minisztere a parlamentben. Ónodi-Szûcs Zoltán egészségügyi államtitkár egy rádióinterjúban pedig arról beszélt, csak egyes kapacitások áthelyezése várható Budapesten. A fõvárosi kórházprojektrõl még nincs döntés. A fõvárosi kórházfejlesztés miatt két projekt került a kormány elé, az egyikben három centrumot hoznának létre, a másikban pedig a szuperkórház szerepel.
Nem épül új kórház Budapesten - közölte az egészségügyi államtitkár az InfoRádió kérdésére.

Ónodi-Szûcs Zoltán elmondta: egyes fõvárosi egészségügyi részlegek új helyre költözhetnek, de új kapacitás létrehozását nem tervezik.

Nyilvánvalóan a budai oldalon lesz egy nagyobb fejlesztés, hiszen ott kevesebb az épület.„Mit ért új kórház alatt? Hogy kinevezünk valamit, és rárakunk egy új nevet? Mert ilyen biztos, hogy nem lesz. Azt gondolom, hogy olyan viszont lehetséges, hogy költözködnek majd a különbözõ kapacitások a városon belül. Nincs igény új kapacitás létrehozására” - mondta az egészségügyi államtitkár az InfoRádiónak.

Többéves bérfejlesztés indul

Az emberi erõforrások minisztere, Balog Zoltán a parlamentben azt mondta, idén és a jövõ évben a budapesti egészségügyi ellátás megújítását tervezi a kormány, emellett már 2016-ban elindulhat az a többéves bérfejlesztési program, amelyre a költségvetésben 100 milliárd forint nagyságrendû összeg áll rendelkezésre.A budapesti fejlesztésekrõl hamarosan döntést hoz a kormány és eldönti azt a dilemmát, hogy egy nagy új kórházat építenek-e, vagy három-négy súlyponti kórházat fejlesztenek, bõvítik a kapacitását. 

Három centrum

A fõvárosban komoly fejlesztési kényszer van - errõl Cserháti Péter miniszteri biztos, az Országos Orvosi Rehabilitációs Intézet fõigazgatója beszélt egy pár héttel ezelõtti háttérbeszélgetésen. A budai oldalon 1500 ágynyi kapacitás széttagoltságát kell megoldani. Két tervrõl beszéltek, az egyik három centrumot tartalmazott,a másik pedig a szuperkórház volt.

Mindkét beruházás 200 milliárdba kerül. A zöldmezõs beruházással egy 1500-1700 ágyas új szuperkórházat építettek volna.

A másik elképzelés szerint pedig három központot hoznának létre:

-   az egyik a Szent János Kórház lenne, amihez kapcsolódna a Kútvölgyi Klinikai Tömb és a Városmajori Szív- és Érrendszeri Klinika felújítása,
-   a második nagy központot a Honvédkórházban hoznák létre, az intézmény Podmaniczky utcai telephelyével és a Szent Margit Kórházzal összekötve,
-   a harmadik sürgõsségi centrumot a dél-pesti Egyesített Szent László Kórházban alakítanák ki, és az intézménynek a Heim Pál Gyermekkórházzal és a Semmelweis Egyetemhez tartozó új klinikai tömbbel kellene együttmûködnie.
Ónodi-Szûcs Zoltán szuperkórház egészségügy kórház